

**Comisia economică, industrii, servicii, turism și antreprenoriat**

**Nr.XX/214/27.05.2025**

**SINTEZA**

**lucrărilor ședinței din 27.05.2025**

 **Ora: 12:00**

La lucrările ședinței, desfășurate cu participare fizică și on-line, senatorii au fost prezenți conform listei de prezență.

Dezbaterile au fost conduse, de președintele comisiei, senatorul Sorin Vlașin.

Ordinea de zi a fost adoptată cu unanimitate de voturi.

**1. L144/2025 Propunere legislativă pentru modificarea art.3 din Ordonanța de Urgență a Guvernului nr.46/2022 privind măsurile de punere în aplicare a Regulamentului (UE) 2019/452 al Parlamentului European și al Consiliului din 19 martie 2019 de stabilire a unui cadru pentru examinarea investițiilor străine directe în Uniune, precum și pentru modificarea și completarea Legii concurenței nr.21/1996. Raport.**

Reglementări: modificarea art.3 din Ordonanța de urgență a Guvernului nr.46/2022 privind măsurile de punere în aplicare a Regulamentului (UE) 2019/452 al Parlamentului European și al Consiliului din 19 martie 2019 de stabilire a unui cadru pentru examinarea investițiilor străine directe în Uniune, precum și pentru modificarea și completarea Legii concurenței nr.21/1996.

Astfel, modificarea art.3 are în vedere ajustarea pragului valoric al invesției străine directe pentru care există obligativitatea depunerii cererii de autorizare de la 2 milioane euro, cât este în prezent, la 5 milioane de euro, precum și stabilirea unui criteriu suplimentar cumulativ, de minim 10% din drepturile de vot ale unei companii “pentru a asigura un echilibru între protecția economiei naționale și atragerea capitalului străin“.

Totodată, inițiativa legislativă propune abrogarea alineatului (2) al articolului 3 din Ordonanța de urgență a Guvernului nr.46/2022.

 Propunerea legislativă a fost susținută din partea inițiatorilor de către Cătălin Silegeanu – senator AUR.

Invitați: Ștefan Radu Oprea – șeful Cancelariei Prim-Ministrului și președinte - Comisia pentru examinarea investițiilor străine directe (CEISD);George Anglițoiu, director, Daniel Anghel, șef serviciu - Consiliul Concurenței;

Membrii comisiei au hotărât cu majoritate de voturi adoptarea unui raport de respingere, 8 voturi pentru, 4 împotrivă și 2 abțineri.

 **2. L148/2025 Propunere legislativă privind înființarea firmelor de exercițiu. Aviz**

Propunerea legislativă a fost susținută din partea inițiatorilor de către Florin Jianu– senator PSD.

Reglementări:”modalitatea de înființare a firmelor de exercițiu de către tinerii cu vârsta între 16 și 18 ani, sub forma unei societăți cu răspundere limitată adaptă vârstei și capacității tinerilor. Propunerea are la bază dezvoltarea competențelor antreprenoriale ale tinerilor, având în vedere că în tot mai multe instituții de învățământ secundar superior (liceal) educația antreprenorială este materie obligatorie sau opțională, începând cu anul 2005.”

Membrii comisiei au hotărât cu majoritate de voturi adoptarea unui aviz favorabil, 12 voturi pentru și 2 abțineri.

**3. L151/2025 Propunere legislativă pentru completarea Ordonanței de urgență a Guvernului nr.19/2006 privind utilizarea plajei Mării Negre și controlul activităților desfășurate pe plajă. Aviz**

Reglementări:”prin derogare de la normele comune aplicabile, respectiv de la dispozițiile art.333 alin.(5) din Ordonanța de urgență a Guvernului nr.57/2019 privind Codul administrativ”, suprafețele de plajă ”nou-create ca urmare a implementării proiectului ”Reducerea eroziunii costiere” și care nu sunt deja închiriate, să fie închiriate prin atribuire directă utilizatorilor plajelor în scop turistic prevăzuți la art.2 alin.(1) din Ordonanța de urgență a Guvernului nr.19/2006 privind utilizarea plajei Mării Negre și controlul activităților desfășurate pe plajă”, ”care au încheiate contracte de închiriere cu titularul dreptului de administrare a plajelor aflate în vecinătatea vestică a acestor suprafețe, prin încheierea unor acte adiționale la aceste contracte”;

Invitați: Dragoș Drăghescu, subsecretar de stat - Ministerul Dezvoltării, Lucrărilor Publice și Administrației (on-line).

Membrii comisiei au hotărât, în unanimitate (14 voturi pentru), amânarea dezbaterilor pentru o ședință viitoare, în vederea obținerii unui punct de vedere unitar din partea Guvernului, având în vedere că două ministere au exprimat opinii diferite.

**4. L152/2025 Propunere legislativă pentru instituirea Programului Subvenții pentru căminul familiei. Aviz**

Reglementări: instituirea Programului ”Subvenții pentru căminul familiei, derulat în perioada 2026-2036”, care ”are ca obiectiv înlesnirea accesului la locuințe a persoanelor care au în întreținere copii, prin acordarea de facilități de natura subvențiilor la dobândă și prin reducerea nivelului unor comisioane aferente creditelor ipotecare contractate”;

Membrii comisiei au hotărât cu unanimitate de voturi amânarea dezbaterilor pentru o ședință viitoare, 14 voturi pentru.

**5. L154/2025 Propunere legislativă pentru modificarea art.18 alin.(1) lit.b) din Ordonanța de urgență nr.140/2021 privind anumite aspecte referitoare la contractele de vânzare de bunuri. Aviz**

Reglementări: modificarea art.18 alin.(1) lit.(b) din Ordonanța de urgență a Guvernului nr.140/2021 privind anumite aspecte referitoare la contractele de vânzare de bunuri, în sensul stabilirii drept contravenție a nerespectării obligației vânzatorului privind înlocuirea bunurilor achiziționate, neconforme.

Membrii comisiei au hotărât cu unanimitate de voturi adoptarea unui aviz favorabil, 14 voturi pentru.

**6. COM (2025) 125 final COMUNICARE A COMISIEI CĂTRE PARLAMENTUL EUROPEAN, CONSILIU, COMITETUL ECONOMIC ȘI SOCIAL EUROPEAN ȘI COMITETUL REGIUNILOR Un plan de acțiune european privind oțelul și metalele. Aviz/Proces-verbal.**

Invitați: Cornel Bobâlcă – Ministerul Energiei (on-line).

Membrii comisiei au hotărât cu unanimitate de voturi adoptarea unui proces-verbal, 14 voturi pentru.

**7. COM (2025) 164 final Propunere de REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (UE) 2021/1057 de instituire a Fondului social european Plus (FSE+) în ceea ce privește măsuri specifice de abordare a provocărilor strategice. Aviz/Proces-verbal**

Membrii comisiei au hotărât cu unanimitate de voturi adoptarea unui proces-verbal, 14 voturi pentru.

**Prezență, 27 mai 2025**

|  |  |  |  |
| --- | --- | --- | --- |
| **Nr. Crt.** | **Numele şi Prenumele****Funcția** | **Grupul Parlamentar** |  |
| **1.** | **VLAȘIN Sorin****Președinte** | **P.S.D** | **Prezent**  |
| **2.** | **CATANA Claudiu-Daniel****Vicepreședinte** | **P.S.D** | **On-line** |
| **3.** | **FODOCA Liviu-Iulian****Secretar** | **Neafiliat** | **Prezent** |
| **4.** | **ZAMFIR Daniel-Cătălin** | **P.S.D** |  **Înlocuit de senator Ionuț Ciuperceanu** |
| **5.** | **JIANU Florin-Nicolae** | **P.S.D** | **Prezent** |
| **6.** | **MIHAI Daniela** | **P.S.D** | **Prezent** |
| **7.** | **PETRE George - Cezar** | **A.U.R** | **Prezent**  |
| **8.** | **SILEGEANU Cătălin** | **A.U.R** | **Prezent** |
| **9.** | **VASILE Marian** | **A.U.R** | **On-line** |
| **10.** | **MARIAN Călin-Petru** | **P.N.L** | **On-line** |
| **11.** | **COTEȚ Mihai** | **P.N.L** | **Prezent** |
| **12.** | **ALEXANDRU Victoria-Violeta** | **U.S.R** | **Prezent** |
| **13.** | **ȘTEFĂNACHE Gheorghe** | **U.S.R** | **Prezent** |
| **14.** | **ANTAL István-Loránt** | **U.D.M.R** | **On-line** |
| **15.** | **RUSU Ioan - Cristian** | **S.O.S** | **Absent (delegație parlamentară)** |

 **PREŞEDINTE, SECRETAR,**

**Senator Sorin VLAȘIN Senator Liviu-Iulian FODOCA**